open-index/open-wikipedia-markdown huggingface dataset:
Eugene McCarthy

**Eugene Joseph McCarthy** (1916–2005) var en amerikansk politiker. Han representerte delstaten Minnesota i Representantenes hus fra 1949 til 1959 og i Senatet fra 1959 til 1971. Han tilhørte Minnesotas demokratiske bonde- og arbeiderparti (DFL). McCarthy var motstander av Vietnamkrigen og utfordret president Lyndon B. Johnson i demokratenes primærvalg foran presidentvalget i 1968. McCarthy bidrog til at Johnson trakk sitt kandidatur, men klarte ikke selv å bli presidentkandidat.

## Referanser


## Eksterne lenker
* 
*
Helena Takalo

**Anni Helena Takalo** (født 1947) er en finsk tidligere langrennsløper.

Hun var med på dominere internasjonal kvinnelangrenn i 1970-årene, og fikk totalt 5 OL-medaljer og 5 VM-medaljer i løpet av karrieren. Høyest rager nok gullet på 5&nbsp;km under OL 1976 i Innsbruck. I 1977 ble hun tildelt Holmenkollmedaljen.

## Meritter
For alle resultater er International Ski Federation (FIS) benyttet som kilde.

### OL
* 5 medals – (1 gull, 3 sølv, 1 bronse)

### VM
* 5 medaljer – (2 gull, 3 bronse)

### Verdenscupen
#### Resultater ved sesongslutt

## Referanser


## Eksterne lenker
*
Herzogliches Georgianum

**Herzogliches Georgianum** (det hertugelige Georgianum) er et katolsk presteseminar ved Ludwig-Maximilians-Universität (LMU) i München. Det ble grunnlagt i 1494 av hertug Georg den rike og er verdens nest eldste presteseminar.

Opprinnelig lå seminaret, i likhet med universitetet, i Ingolstadt. I mai 1800 flyttet det sammen med universitetet til Landshut og i oktober 1826 til München. Det holder til i en bygning rett overfor LMUs hovedbygning, som i likhet med denne ble tegnet av hoffarkitekten Friedrich von Gärtner. I bygningen befinner det seg også en samling sakral kunst fra det 11. til det 19. århundre.

Pave Benedikt XVI studerte ved Herzogliches Georgianum da han var prestekandidat fra 1949 til 1951.

## Eksterne lenker
* http://www.herzoglichesgeorgianum.de/
* http://www.roehrner.de/georgianum/
Den kongelige residens i München

**Den kongelige residens** (*Münchner Residenz*) var fra 1508 til 1918 bolig og regjeringskontorer for hertugene, kurfyrstene og kongene av Bayern. Idag er residensen et statlig museum.

Bygningskomplekset omfatter ti bygninger og 130 rom. De tre hovedfløyene er *Königsbau* (nær Max-Joseph-Platz), *Alte Residenz* (ved Residenzstraße) og *Festsaalbau* (ved Hofgarten). Residensen ble stadig utbygget i løpet av århundrene, og omfatter stilelementer i renessanse, barokk, rokokko og klassisisme. De første bygningene ble bygget i 1385.

Bayerns kronregalier er utstilt i museet.

## Fredsprisutdeling
Årlig deles fredsprisen Ewald von Kleist-prisen ut i slottets keisersal under Den internasjonale sikkerhetskonferansen i München. Den første utdelingen fant sted i 2009.

## Bilder

Fil:Residenz Ansicht Hofgarten, München.jpg|Sett fra Hofgartenseite 
Fil:Residenz, München.jpg|Kaiserhof
Fil:Residenz4, München.jpg|Kaiserhof
Fil:Residenz5, München.jpg|Apothekenhof
Fil:Residenz2, München.jpg|Grottenhof
Fil:Antiquarium, Residenz München.jpg|Das Antiquarium, einer der ältesten Renaissance-Gewölbe Europas
Fil:Residenz3, München.jpg|Theatinergang
Fil:Schlafzimmer, Residenz München.jpg|Kurfürstliches Prunkschlafzimmer
Fil:Kaiserstiege, Residenz München.jpg|Kaisertreppe
Fil:Thronsaal, Residenz München.jpg|Thronsaal
Fil:Kronjuwelen2, Schatzkammer Residenz München.jpg|Bayerske kronregalier, Schatzkammer
Fil:Schatzkammer3, Residenz München.jpg|Diadem und Perlenschmuck der Königin, Schatzkammer
Fil:Münchner_Residenz_-_Schatzkammer_062.jpg|Ordener, Schatzkammer
Fil:München Hofgartentempel.jpg|Hofgarten


## Referanser


## Eksterne lenker
*
CNN Norge

**CNN Norge** var en nettjeneste som ble drevet i Norge mellom 1998 og 2001 av VG på oppdrag av Cable News Network (CNN). Med utgangspunkt i domeneadressen «cnn.no» publiserte en egen redaksjon i VG egne artikler, samt oversatte artikler fra CNNs engelske nettsted. «CNN-redaksjonen» hadde fire medarbeidere, i tillegg til de VG-medarbeiderne som leverte innhold til tjenesten. CNN valgte å avvikle samarbeidet i 2001. Det fantes også en liknende tjeneste i Sverige under navnet CNN Sverige, som var tilgjengelig gjennom nettadressen Passagen.se. Også denne tjenesten ble avviklet i 2001.

## Referanser


## Eksterne lenker
*
Schloss Nymphenburg

**''Schloss'' Nymphenburg** (Slottet Nymphenburg) er et barokkslott i München. Det regnes som et av de vakreste slott i verden.

Slottet ble opprinnelig oppført i italiensk landstedstil i 1674 av kurfyrsten Ferdinand Maria av Bayern som gave til hans hustru Adelheid av Savoyen, etter at deres sønn Maximilian II Emanuel var født. I 1701 ble to fløyer føyd til hovedbygget. I 1715 begynte en utvidelse og oppgradering av parkanlegget som fikk den utstrekningen det har i dag. Senere på 1700-tallet ble det bygd et utendørs trappeanlegg og stilt opp statuer av Olympens guder.

Slottet ble i tidens løp stadig utvidet og ombygget. Det var lenge sommerresidens for Wittelsbach-herskerne, og Nymphenburgs slottspark er like berømt som selve slottet.

I dag er slottet i statlig eie og omfatter tre museer: Marstallmuseum (kjøretøyer og sleder), Porzellanmuseum (porselen) og et naturmuseum.

## Referanser


## Eksterne lenker
* 
* Bayerische Verwaltung für staatliche Schlösser, Gärten und Seen
Fåvang kirke

**Fåvang kirke** er en korskirke på Fåvang i Gudbrandsdalen, Ringebu kommune.

Kirken er reist på 1600-tallet i bindingsverk blant annet av materialer fra stavkirker, på samme måte som Vågå kirke og Hol gamle kirke. Den omtales av og til som ei stavkirke, Roar Hauglid omtalte bygget som stavkirke. Stavkirken som på et annet sted. Noen kilder omtaler den som en ombygget stavkirke. Den regnes ikke som ekte stavkirke selv om deler av konstruksjonen er av treverk tidligere brukt i stavverk. Den ble bygget etter reformasjonen, for det meste av materialer fra tidligere nedrevne stavkirker i dalen. De eldste delene kan dateres tilbake til omkring 1150&ndash;1250. Bygningen er fredet.

I kirken er Christian VIIs monogram skåret inn i en korskrankedekorasjon utført av Kristen Erlandsen Listad - «blomstermesteren fra Ringebu». 

## Byggehistorie

Kirken ble trolig oppført mellom 1627 og 1630. Byggmester kan ha vært den kjente kirke- og tårnbyggeren Werner Olsen, som opprinnelig kom fra Nes på Hedmarken og gikk under tilnavnet «mester». Det er imidlertid ting med tårnets design som taler for at det kan ha vært en annen kirkebygger som gjorde kirken. Olsen Skurdal bygget også om og utvidet Vågå kirke i 1625&ndash;1627, og som gjorde de store ombygningene på Ringebu stavkirke i 1630&ndash;1631. I 1634/1635 og i 1663/1664 utvidet og bygde han også om Lom stavkirke. Et regnskap fra 1686 tyder på at reisverkets sviller var laftet i hjørnene som på en stavkirke.

Ifølge Martin Blindheim hadde stavkirken forhøyet midtrom og omgang/sideskip. Treskurden forsvant ved ombyggingen etter reformasjonen og bygget ble kledd med panel både utvendig og innvendig.

Fåvang stavkirke ble etter reformasjonen ombygget og utvidet til korskirke, med gjenbruk av materialer fra tidligere nedrevne stavkirker i dalen. Trolig har ei tidligere stavkirke på stedet også blitt benyttet. Den skal ha vært fra 1200-tallet. Kirken blir på grunn av sine omfattende ombygninger ikke medregnet blant ekte stavkirker i Norge. Ifølge Bugge og Mezzanotte er det bare noen tiler i ytterveggen som peker mot middelalderske stavkirker. Lorentz Dietrichson i boken om kirkebygg fra middelalderen og nåtiden skriver *Foðvangi* og år 1336 som byggeår eller første skriftlige dokumentasjon.

Ytterveggen har bumerker, knivristninger og bokstaver fra flere århundre. På innersiden er det bare ristninger av byggmesteren selv fra tidlig middelalder, ifølge Alf Rasmussen. Prekestolen er fra rundt 1600 i renessansestil. Ristninger på utsiden omtales som graffiti. Blant annet ble graffiti som forestiller løver i sprang avdekket ved restaureringen. Graffitien er så primitiv at den ikke kan relateres til bestemt stil eller periode. 

## Referanser


## Eksterne lenker
* Fåvang kirke (tysk) 
* 
*
Schloss Blutenburg

**Jagdschloss Blutenburg** ligger i den vestlige del av München, i bydelen Obermenzing. Idag huser slottet det internasjonale ungdomsbiblioteket og Erich Kästner-biblioteket. Det internasjonale ungdomsbiblioteket består bl.a. av Michael Ende-museet.

Slottet ble bygget mellom 1431 og 1440 av hertug Albrecht III av Bayern som landeiendom. Hans sønn hertug Sigismund abdiserte senere og trakk seg tilbake til slottet, hvor han viet seg til oppførelse av kirker og borger. Han utvidet også Schloss Blutenburg.

Ifølge tradisjonen skal slottet ha blitt ødelagt av svenskene under tredveårskrigen, men denne ødeleggelsen fant ifølge nyere historieforskning trolig ikke sted.

Da kurfyrstinne Henriette Adelaide fikk slottet og hoffmarken Menzing i gave i 1663 var interessen for dette jaktområdet ikke lenger til stede, og det bayerske hoffet brukte Schloss Nymphenburg som sommerresidens.

Notaren friherre Anton von Berchem, kurfyrstinnens testamentsfullbyrder, overtok slottet i 1676 til en pris som lå langt under verdien, og lot anlegget sanere og ombygge. Da Berchem døde i 1702 måtte arvingene gi hoffmarken tilbake til kurfyrste Maximilian II Emanuel.

Mellom 1866 og 1957 var komplekset forpaktet av Institut der Englischen Fräulein, og fra 1957 til 1976 var det aldershjem for søstrene av den tredje orden. Slottet var på dette tidspunktet meget forfallent. Et borgerinitiativ sørget for at slottet ble renovert fra 1980.

## Eksterne lenker
* 
* http://www.blutenburg.de
Hegge stavkirke

**[[Hegge stavkirke]]** er en stavkirke fra 1216 eller noe senere, i bygda Hegge i Øystre Slidre kommune i Innlandet. Kirken er første gang nevnt i skriftlige kilder i 1322. Årringdatering av tømmeret som er brukt i kirken, indikerer at kirken er fra 1216.

Inngangsportalen til kirkerommet fra våpenhuset består av et to etasjers høyt utskåret relieff i tre med ornamenter.


File:Hegge stavkirke, maske på stav - 1.jpg|Maske på en av stavene.
File:HeggeStavkirkeAvstand.jpg|Stavkirken i bakken over Heggefjorden, sett fra Heggenes.


## Referanser


## Eksterne lenker
* 
* 
*
Høre stavkirke

**[[Høre stavkirke]]** (**Hurum stavkirke**) (norrønt: *Horðinnar*) er en stavkirke fra 1179, i bygda Høre lengst øst i Vang kommune i Innlandet. Deler av kirken er dendrokronologisk datert av NIKU til vinteren 1178-1179, noe som stemmer med en runeinskripsjon i taket, som viser til slaget på Kalvskinnet 19. juni 1179, der Kong Sverre og birkebeinerne vant over Erling Skakke og baglerne.

## Historie

Kirken ble bygd i 1179 i henhold til en runeinskrift i kirken. Årringdatering viser til 1179 så dette synes å være riktig. Senere er kirken ombygd rundt 1822.

Dette er den andre kirken på stedet, den foregående var en stolpekirke med jordfaste stolper.

Under kirken er det graver, også for barn. Noen av gravene er brukt for å datere den første kirken på stedet.

På staven inne i prekestolen er det en runeinskrift: 
:«Þá, um þat sumar [létu] þeir brœðr Erlingr ok Auðun hôggva till kirkju þessar, er Erlingr ja[rl fe]ll í Niðarósi», &mdsh; *Den sommeren da brødrene Erling og Audun lot hogge (trær) til denne kirken, falt Erling Jarl i Nidaros*. Erling Skakke falt 1179 i Nidaros.

Det finnes flere runeinskrifter rundt i kirken, og gamle gjenstander med slike.

Også i Hegge stavkirke er det en innskrift som er litt overraskende, og som lyder «Erling Arnson skrev disse runer». En skal være forsiktig med å tolke, men kan det være samme Erling?

Det er mulig at Hertug Skule ble gift i denne kirken på 1200-tallet. Andre kilder sier at mor og far til Hertug Skule giftet seg i Høre stavkirke på 1200-tallet.

## Kirkebygningen
Kirkens opprinnelige takrytter er nå portal inn til kirkegården. Den har meget fine utskjæringer.


Høre x1.jpg|Kirken tegnet av G. A. Bull i 1853
Høre stavkirke DSC0953b.jpg|Skipets vestportal inne i våpenhuset
Høre stavkirke DSC0979.jpg|Mot orgelgalleriet og utgangen
Høre stavkirke DSC0975.jpg|Alterparti


## Referanser


## Eksterne lenker
* Høre stavkirke hos Riksantikvaren
* Høre stavkirke i stavkirke.info
* Høre stolpekirke i Stavkirke.org
* Miljøstatus i Norge: Høre stavkyrkje 
* Høre Church i Valdres Samband (engelsk)
* Høre stavkirke Kirkesøk 
*
Leopold Ullstein

**Leopold Ullstein** (født 6. september 1826 i Fürth, død 4. desember 1899 i Berlin) var en betydningsfull tysk industrimann og forlegger.

Han ble født i en jødisk familie. I 1855 flyttet han til Berlin, hvor han 1877 grunnla Ullstein-Verlag, et av Tysklands idag største forlag. 1894 kjøpte Ullstein *[[Berliner Illustrirte Zeitung]]*, som han utviklet til den mest betydelige tyske ukeavis.

Avisene utgitt av det liberale Ullstein-forlaget ble trykket på de raskeste rotasjonspressene i verden. Ved siden av Frankfurter Zeitung og Berliner Tageblatt hørte Vossische Zeitung fra 1914 til Ullstein-forlaget. Direkte konkurrenter på Berlins og på det tyske avismarked var August Scherl og Rudolf Mosse.

Leopold Ullstein døde 4. desember 1899 i Berlin, og begravet på den jødiske gravlund i Prenzlauer Berg.

Et barnebarn av Ullstein var forfatteren Bernt Engelmann.

## Referanser


## Litteratur
* Peter de Mendelssohn: *Zeitungsstadt Berlin, Menschen und Mächte in der Geschichte der deutschen Presse Berlin*, Ullstein, 1959, 2., überarb. u. erw. Aufl. Frankfurt am Main, Berlin, Wien: Ullstein: 1982.
* Sten Nadolny: *Ullsteinroman*, Ullstein-Verlag, 2003, 450 Seiten, ISBN 3-550-08414-5; schildert die Familiengeschichte

## Eksterne lenker
* 
* 
* Artikel zu Leopold Ullstein auf der Webpräsenz der gleichnamigen Schule
Peter de Mendelssohn

**Peter de Mendelssohn** (født 1. juni 1908 i München,  død 10. august 1982 samme sted; pseudonym: *Carl Johann Leuchtenberg*) var en tysk forfatter, historiker og essayist. Han var født som *Peter Mendelssohn*, og la selv til predikatet *de*.

Han var sønn av en gullsmed og vokste opp i Dresden. I 1926 begynte han en karrière som journalist i Berlin og publiserte i 1930 sine første litterære arbeider. På grunn av sin jødiske avstamning emigrerte han i 1933, først til Wien og senere til London. Etter krigen arbeidet han for britene i pressekontoret i Düsseldorf og deltok i grunnleggelsen av aviser som *[[Der Tagesspiegel]]* og *[[Die Welt]]*. Han flyttet til fødebyen München i 1970.

Han har offentliggjort en rekke romaner, fortellinger og essays siden 1930-årene, hovedsakelig om historiske og politiske temaer. Dessuten oversatte han litteratur fra engelsk og fransk.

Bla. har han skrevet en stor biografi om Thomas Mann.

Han var gift med forfatterinnen Hilde Spiel mellom 1936 og 1970.

## Referanser


## Eksterne lenker
* 
* 
*
Eric Bana

**Eric Bana** (født 9. august 1968 i Melbourne) er en australsk skuespiller.

Han ble født **Eric Banadinović** av en tysk mor og en kroatisk far.

Bana startet sin karriere som komiker og ble først kjent i Australia med TV-serien ''Full Frontal''. Han hadde deretter hovedrollen i to kortvarige TV-serier: *Eric* i 1996 og *The Eric Bana Show Live* i 1997.

Bortsett fra en liten rolle i den australske indie-filmen *The Castle* der han spilte en kickbokser, forsvant Bana fra Australias underholdningsscene i flere år, før han dukket opp i hovedrollen i den sorte komedien *Chopper* i 2000, som den australske forbryteren Mark Brandon Read. *Chopper* fikk internasjonal oppmerksomhet og vant tre priser fra det australske filminstituttet, inkludert «Beste skuespiller» for Bana.

Etter dette vokste Banas internasjonale rykte, og han spilte en birolle i Ridley Scotts *[[Black Hawk Down]]* (2001) før han fikk hovedrollen i Ang Lees *[[Hulk (film)|Hulk]]* i 2003. I 2004 spilte han prins Hektor i *[[Troja]]*, basert på Homers *[[Iliaden]]*. I 2005 fikk Bana hovedrollen som lederen for en Mossad-enhet i Steven Spielbergs film München.

Bana ble i 2019 utnevnt til offiser av Order of Australia.

## Filmografi
* *[[The Finest Hours]]* (2016)
* *[[Special Correspondents]]* (2015)
* *[[Deliver Us from Evil]]* (2014)
* *[[Lone Survivor]]* (2013)
* *[[Closed Circuit]] ([[2013]])
* *Deadfall* ([[2012]])
* *Hanna* ([[2011]])
* *Funny People* ([[2009]])
* *Love the Beast* ([[2009]])
* *The Time Traveler's Wife* ([[2009]])
* *Star Trek* ([[2009]])
* *The Other Boleyn Girl* ([[2008]])
* *Mary og Max*, stemme ([[2008]])
* *Romulus, My Father* ([[2006]])
* *Lucky You* ([[2006]])
* *München* ([[2005]])
* *Troja* ([[2004]])
* *Hulk* ([[2003]])
* *Oppdrag Nemo* ([[2003]])
* *The Nugget* ([[2002]])
* *Black Hawk Down* ([[2001]])
* *Something in the Air* (TV) (2000–2001)
* *Chopper* ([[2000]])
* *The Castle* ([[1997]])
* *Eric* (TV) ([[1997]])
* *Full Frontal'' (TV) (1993)

## Referanser


## Eksterne lenker
*
Hanns Zischler

**Hanns Zischler** (født 18. juni 1947 i Nürnberg) er en tysk filmskuespiller, dramaturg, oversetter og essayist.

Han studerte filosofi, etnologi, musikkvitenskap og germanistikk i München og Berlin, og arbeidet først som lektor og oversetter. Senere fikk han sine første filmroller, bl.a. i Wim Wenders tidlige filmer, og ble i 1968 ansatt ved Berliner Schaubühne, hvor han virket som dramaturg fra 1973 til 1975.

## Filmografi (utvalg)
* 2023 – *[[Die Theorie von Allem]]*
* 2008 – *[[Flammen & Citronen]]*, regi: Ole Christian Madsen
* 2005 – *[[München (film)|München]]*, regi: Steven Spielberg
* 2004 – *[[Die fetten Jahre sind vorbei]]*, regi: Hans Weingartner
* 2002 – *[[Beck - Det siste vitnet]]*, regi Harald Hamrell
* 2000 – *[[Paradiso – Sieben Tage mit sieben Frauen]]*, regi: Rudolf Thome 
* 1993 – *[[Langt borte, så nære]]*. regi: Wim Wenders
* 1988 – *[[Die Venusfalle]]*, regi: Robert van Ackeren
* 1983 – *[[Die flambierte Frau]]*, regi: Robert van Ackeren
* 1980 – *[[Berlin Chamissoplatz]]*, regi: Rudolf Thome
* 1976 – *[[Im Lauf der Zeit]]*, regi: Wim Wenders

## Bøker (utvalg)

* *Kafka geht ins Kino*, 1996.

## Referanser


## Eksterne lenker
* 
* 
*
Ciarán Hinds

**Ciarán Hinds** (født 9. februar 1953 i Belfast) er en nordirsk skuespiller. Han studerte opprinnelig jus, men ble overbevist om å satse på en skuespiller-karrière og studerte ved det velrenommerte Royal Academy of Dramatic Art.

## Filmografi
* Frost 2 (2019) som troll-kongen Pabel.
* Silence (2016) som fader Alessandro Valignano.
* Last Days in the Desert (2015)
* Frost (2013) som troll-kongen Pabel.
* Closed Circuit (2013) som Devlin.
* Political Animals (2012) som Donald «Bud» Hammond, en tidligere amerikansk president
* The Woman in Black (2012) som Daily.
* John Carter (2012) som Tardos Mors.
* Muldvarpen (2011) som Roy Bland.
* Harry Potter og dødstalismanene – del 2 (2011) som Abriam Humlesnurr
* The Rite (2011) som Xaviar.
* The Debt (2010) som David Peretz i 1997.
* Historien om Despereaux (2008) som Botticelli.
* Stop-Loss (2008) som Roy King.
* There Will Be Blood (2007) som Fletcher Hamilton.
* TV-serien Rome mellom 2005 og 2007 som Julius Cæsar 
* München (2005) som Hans.
* The Phantom of the Opera (2004) som Richard Firmin.
* Road to Perdition (2002) som Finn McGovern.
* Det absolutte mareritt (2002) Alexander Nemerov, Russlands president
* Oscar og Lucinda (1997) som pastor Dennis Hasset.
* Excalibur – kongens sverd (1981) som King Lot.

## Referanser


## Eksterne lenker
* 
* 
* An up to date European fan site
Ullstein-Verlag

**Ullstein-Verlag** er et av de største tyske forlagene, og ble grunnlagt i 1877 i Berlin av Leopold Ullstein. Det er både et av de største bokforlag i Tyskland og et stort avisforlag, som blant annet utgir *[[Berliner Morgenpost]]*. I 1956 overtok Axel Springer en aksjepost på 26 %, som i 1960 øket til 83 % og senere ble utvidet til 100 %. Ullstein-Verlag er dermed heleiet av Axel Springers forlagsimperium.

## Referanser


## Eksterne lenker
* Ullstein-Verlag (forforlag)
* Ullstein-forlagets Berlin-aviser
Ullstein

__NOTOC__
**Ullstein**:
* Leopold Ullstein (1826  1899)
* forelaget Ullstein-Verlag
** Ullstein Bücher
** Ullsteinhaus
** Ullsteinstraße
*** Ullsteinstraße undergrunnsstasjon
### Etternavn
* Franz Ullstein, *"[[R. G. Waldeck]]"* (18681945), tysk forlegger, sønn av Leopold Ullstein
* Hans Ullstein (18591935), tysk forlegger, sønn av Leopold Ullstein
* Heinz Ullstein (18931973), tysk skuespiller, regissør og utgiver
* Hermann Ullstein (18751943), tysk forlegger, sønn av Leopold Ullstein
* Charles Ullstein (18931964), tysk forlegger, sønn av Hans Ullstein
* Leopold Ullstein (18261899), jødisk tysk utgiver
* Louis-Ferdinand Ullstein (18631933), tysk forlegger, sønn av Leopold Ullstein
* Rudolf Ullstein (18741964), tysk forlegger, sønn av Leopold Ullstein
* Ferdinand Eduard Ullstein (18621912), tysk papirprodusent *(Papiergroßhandlung H.H. Ullstein*, i Leipzig), nevø av Leopold Ullstein
## Se også
* Ullmann (Ulmann, Ullman, Ulman), Ulmanis
Münchener Rück

**Münchener Rück** (kort for *Münchener Rückversicherungs-Gesellschaft*, i engelskspråklige land kjent som *Munich Re*) er verdens største reassuranseselskap, og etter Allianz det nest største førsteforsikringsselskap i Tyskland. Det har sete i München. I 2004 hadde det en omsetning på 38,1 milliarder €.

Selskapet ble grunnlagt i 1880 av Carl von Thieme, som også grunnla Allianz. Etter sin raske og ubyråkratiske behandling av kravene etter jordskjelvet i San Francisco i 1906 ble grunnlaget for selskapets vekst lagt.

## Referanser


## Eksterne lenker
*
Feilslutning

En **feilslutning** er en samlebetegnelse for argumenter som har en logisk form som ikke er gyldig. Formelle, eller formallogiske argumentasjonsfeil blir behandlet innenfor den formale logikken. Uformelle argumentasjonsfeil blir behandlet innenfor den uformelle logikken under samlebegrepet tankefeil (engelsk: *fallacy* *fallacies*).

## Se også
* Tankefeil
Spinnfotinger

**Spinnfotinger** (Embiidina, Embioptera) er en orden innen insektene.  Det finnes ingen arter i Norge. I verden er det ca. 300 arter.

## Liv og utvikling
Disse er små insekter som lever et nokså skjult liv. De lever i de varme tempererte og tropiske delene av verden. De har ufullstendig forvandling.

### Anatomi
Antennene har 15 til 32 ledd og er trådformet, uten en klubbeformet utvidelse. De har bitende munndeler og fasettøyne. Hunnenes øyne er noe mindre enn hannenes. Punktøyne finnes ikke. Hudskjelettet er nokså mykt og lengden er 3 – 20&nbsp;mm. Det finnes to korte haletråder med bare 2 segmenter (cerci) på bakkroppen. Hanner har utvendige kjønnsorganer plassert asymmetrisk, hunner har ikke slik asymmetrisk utvekst på bakkroppen. Bare hannene har to par velutviklede vinger, disse er omtrent like i størrelse og fasong, hunner er vingeløse.

### Spinner «hus»
Kjennes på at første fotledd på det forreste beinparet er stort (utvidet) og her finnes spinnkjertler. Disse brukes til å lage silkespinn. Både nymfer og voksne kan spinne. Dyrene spinner «hus» eller egentlig tunneler, de lever i. Her er de om dagen, men kommer ut om natten, når det er mørkt. Vanligvis er det en hunn i hver tunnel, og her har hun også sitt avkom. Flere tunneler kan være koblet sammen til en slags koloni, selv om spinnfotingen ikke er sosiale insekter.

### Forplantning
Forplantning skjer med kontakt mellom hann og hunn. Hannene dør ikke lenge etter en paring. Jomfrufødsel (partenogenese) forekommer, da blir det født bare hunner.

### Ynglepleie
Spinnfotinger har yngelpleie, noe som er sjeldent blant insektene. Hun slikker (vasker) eggene og flytter litt rundt på dem. Noe arter mater også de unge larvene med gulp av plantemateriale. Larvene eller nymfene må gjennom 4 hudskift før de er voksne (imago).

### Føde
Spinnfotinger lever av forskjellig plantematriale.

## Systematisk inndeling
Spinnfotingene er en av undergruppene i «Nyvingene» (Neoptera).

* **[[Neoptera]]** («nyvinger»)
** Orden ...Grylloblattider** (Notoptera)
** Orden **Jordlus** (Zoraptera)
** Orden **Mantophasmatodea**
** Orden **Saksedyr** (Dermaptera)
** Orden **Spinnfotinger** (Embiidina)
*** Familien [[Anisembiidae]]
*** Familien [[Australembiidae]] 
*** Familien [[Clothodidae]]
*** Familien [[Embiidae]]
*** Familien [[Embonychidae]]
*** Familien [[Notoligotomidae]]
*** Familien [[Oligotomidae]]
*** Familien [[Teratembiidae]]
** Orden **Steinfluer** (Plecoptera)
** Orden **Kakerlakker og termitter** (Blattodea)
** Orden **Knelere** (Mantodea)
** Orden **Gresshopper** (Caelifera)
** Orden **Vortebitere og sirisser** (Ensifera)
** Orden **Spøkelsesinsekter''' (Phasmatodea)

## Eksterne lenker
* 
* The tree of life - Spinnfotinger (Embiidina) Med flotte bilder.
* Norsk entomologisk forening En forening for og om insekter.
Revisjonsdepartementet

**Revisjonsdepartementet** var et norsk departement som eksisterte i perioden 1822&ndash;1918.

## Opprettelsen og nedleggelsen
Departementet ble opprettet i 1822, med virkning fra 1. august. Hensikten med departementet var å ha en konstitusjonell kontroll over statens pengebruk.

Revisjonsdepartementet var tema for politisk debatt, der blant andre Johan Sverdrup og opposisjonen til regjeringen jobbet imot dette departementet. De ville ha denne funksjonen underlagt folkevalgte organer. 30. januar 1918 besluttet Stortinget å legge ned departementet med virkning fra 1. juli. Oppgavene ble overført til den nyetablerte Statsrevisjonen (Riksrevisjonen fra 1. juli 1938).

## Arbeidsoppgaver
Departementet fikk ansvar for revisjon og desisjon av statens regnskaper (alle departementene), og skulle på denne måten bidra til mindre mistanke mot statsansattes mislighold av penger.

Imidlertid var det flere mangler ved dette departementet, som gjorde at det ikke oppnådde full kontroll på statens pengebruk. Departementet fikk ikke ansvar for kontroll av regninger som skulle anvises, og det var flere departementer som beholdt ansvaret for revisjon av egne eller underliggende etater sine regnskaper. Ansvaret for noen av disse regnskapene ble imidlertid overført til Revisjonsdepartementet senere, blant annet fikk de ansvaret for skoleregnskapet overført fra Kirkedepartementet i 1885.

## Se også
*Liste over Norges revisjonsministre

## Eksterne lenker
* Arkivverkets side om Revisjonsdepartementet arkivert utgave
Golfball

En **golfball** er en ball som er spesiallaget til å spille golf med. Dagens golfballer kjennetegnes ved mange små groper på utsiden for å bedre flyveevnen. Ballene er vanligvis hvite, men de finnes også i andre farger.

Ifølge golfens regler, *Rules of Golf*, skal golfballer ikke veie mer enn 45,93 gram, ha en diameter ikke mindre enn 42,67 mm, eller skille seg i særlig grad fra en symmetrisk kule.

## Historie
De første golfballene var lagd av tre. Tidlig på 1600-tallet begynte man å ta i bruk en ball av kuskinn, stoppet med gåsefjær, med et lag maling utenpå. Denne ballen fløy så godt at den ble standardutstyr i over to århundrer.

I 1848 fant presten Robert Adams opp en ball av guttaperka. I tillegg til at denne golfballen var billigere i produksjon, kunne man også bearbeide overflaten for å oppnå bedre aerodynamikk. I løpet av få år hadde denne ballen tatt over markedet helt.

På 1900-tallet begynte man å lage baller av flere lag, først med en massiv eller væskefylt kjerne, deretter et lag gummi og et tynt, hardt ytterskall. I dag lager man baller med to, tre, fire eller fem lag med ulike syntetiske materialer.
Relikt

**Relikt** er en term som brukes om en organisme som på et tidligere tidspunkt har hatt en mye større utbredelse, men som nå bare finnes innenfor ett eller få begrensede områder. Slike områder kalles refugier. Relikter oppstår hvis en arts livsgrunnlag endres på grunn av for eksempel klimaendringer eller at nye arter fortrenger en eldre art.  

**Eksempler**:
* Maurløven er i Norge funnet på noen svært få plasser (i Sunndalen og Tafjord i Møre og Romsdal og ved Kvam i Gudbrandsdalen), langt utenfor sitt opprinnelige leveområde. Normal utbredelse for denne arten er lengre sør i Europa og da med nordgrense så vidt inn i Norge.
*Gepard fantes en gang utbredt gjennom mesteparten av Sør-Asia helt øst til Kina. I dag finnes gepard nesten utelukkende i Afrika sør for Sahara, men det er en *reliktpopulasjon* i Iran.

**"Relikt" i andre fagområder**
*Relikt blir også brukt i språkforskning om ord som har overlevd fra eldre tid.

*I kulturhistorisk forskning har begrepet også vært brukt. I begynnelsen av 1900-tallet forsøkte folkeminnegranskerne å rekonstruere tidligere folketrosystemer. De mente at festskikker, barneleker, faste talemåter og lignende kunne inneholde relikter fra tidligere kulturstadier. Senere forskere har vært mer skeptisk til slik rekonstruksjon og har ment at fenomenene bør tolkes ut ifra sin nåværende funksjon.   

## Se også
* Reliktlaks
Statsrevisjonen

**Statsrevisjonen** var en norsk statsetat underlagt Stortinget, og forløperen til dagens Riksrevisjonen.

## Statsrevisjonen [[1816]]&ndash;[[1918]]

Grunnlovens § 75 bokstav k definerer at det skal utnevnes fem revisorer, som skal *"der aarligen skulle gjennemse Statens Regnskaber og bekjendtgjøre Extrakter af samme ved Trykken"*.

Disse 5 statsrevisorene utgjør den første Statsrevisjonen. De reviderte statsregnskapet (hovedregnskapet), mens de enkelte departementene reviderte sine egne og underliggende etater sine regnskaper selv, inntil Revisjonsdepartementet overtok disse oppgavene fra 1822.

Statsregnskapet ble framlagt årlig av Finansdepartementet, og revidert av Statsrevisjonen.

## Statsrevisjonen [[1918]]&ndash;[[1938]]
Grunnlovens § 75 bokstav k ble endret 23. desember 1917. Dette medførte at Revisjonsdepartementet ble lagt ned, og dets oppgaver overført til Statsrevisjonen. Statsrevisjonen fikk dermed ansvar for revisjon av både statsregnskapet og regnskapet for de enkelte departementene.

Statsrevisjonen endret navn til Riksrevisjonen ved stortingsvedtak av 4. mars 1938, med virkning fra 1. juli samme år.

## Eksterne lenker
* Lovdata &ndash; Grunnlovens § 75
* Arkivverkets side om Statsrevisjonen og Riksrevisjonen
Gjeldsfengsel

**Gjeldsfengsel** var et fengsel for mennesker som ikke klarte å betale gjelda si; slike fengsler var vanlige i den vestlige verden inntil midten av 1800-tallet. Gjeldsfengsel var en vanlig måte å håndtere ubetalt gjeld i mange land i Vest-Europa og Amerika, tidvis i form av låste arbeidshus.

Den som ikke kunne betale en rettsbestemt bot, ble sittende i disse fengslene inntil de hadde nedbetalt gjelden sin med arbeid eller skaffet midler til å betale den. Inntekt fra deres arbeid gikk til å dekke kostnadene ved fengslingen og deres påløpte gjeld. Økende tilgang og mildhet i konkurslover gjorde fengselsstraff for gjeld foreldet, og ordningen er avskaffet i det meste av verden. Graden av frihet fangene hadde i gjeldsfengsler, varierte. Om en fange hadde tilgang til litt penger, kunne han kjøpe seg enkelte goder. Noen steder var det lov å gjøre forretninger i fengsel, og ha besøkende over flere timer.

I praksis fungerte gjeldsfengsel som et pressmiddel for å tvinge en som var dømt for å skylde penger, til å gjøre opp for seg. Trusselen om gjeldsfengsel var i seg selv et sterkt pressmiddel på skyldneren og hans kausjonister. For en debitor som var dømt til å betale sin gjeld, kunne gjeldsfengsel også virke som straff. 

Faren til den engelske forfatteren Charles Dickens satt i gjeldsfengsel, og Dickens både skildret og kjempet mot denne fengselsstraffen i sine tekster. Den kjente engelske tyven Jonathan Wild begynte sin karriere fra et slikt fengsel.

## Norge
Norske gjeldsfengsler ble formelt avskaffet formelt avskaffet eller sterkt begrenset ved lov 3. juni 1874; men fortsatt er «subsidiær fengselsstraff for bot» en realitet for den som ikke kan gjøre opp for seg med penger. Samfunnsstraff er likevel et alternativ til bot eller fengsel.

Bøter fra straffedømte gikk i Norge ofte til kommunens fattigkasse. F.eks. gikk fattigkassen i Sør-Audnedal (den gang «Søndre Undal») i januar 1872 en liste fra sorenskriveren i Mandal over fem straffedømte som skulle bidra til fattigkassen. Tre av dem var bøtelagt med 15 speciedaler for ulovlig salg av brennevin, mens én slapp med 3 speciedaler for «overfall på sakesløs person». En femte person var bøtelagt med hele 30 speciedaler for ulovlig skjenking av både vin og brennevin; hennes bot ble fordelt likt mellom fattigkasse og «lensmann Syrdals bo». Men typisk for tiden kunne tre av brennevinsselgerne ikke betale boten sin. I stedet gjorde de opp for seg i «fengsel på vann og brød». Da kom det ingenting fra dem til fattigkassen.

## Referanser


## Eksterne lenker
* * «Gjeldsfengsel for de fattige», av Eirin Eikefjord 27. februar 2019 i *Bergens Tidende*
Homofile og lesbiske sosialdemokrater

**Homofile og lesbiske sosialdemokrater** var navnet på nettverket for homofile og lesbiske i Arbeiderpartiet i perioden 2005-09. Organisasjonen er både et lokallag under Oslo Arbeiderparti og et landsomfattende nettverk med lokalavdelinger i blant annet i Trondheim og Bergen. På sitt årsmøte i februar 2009 skiftet nettverket navn fra Homofile og lesbiske sosialdemokrater til Homonettverket.

## Eksterne lenker
* Homonettverket
Ytraberget

**Ytraberget** er en halvøy i Hafrsfjord i Sola kommune. På toppen av berget er det anlagt en bygdeborg i et platå på om lag 100 x 50 m. Et særtrekk ved Ytraberget er de tre, muligens fire, små tuftene på om lag 8 x 5 m. Det er mulig å se er det rester etter rullesteinsmurer rundt nesten hele platået samt rester etter hustufter. 

Området heter Røyneberg. Ytraberget henger sammen med Indraberget, mellom Sørnesvågen og Grannesvågen. 

__TOC__

## Historie og kulturminner

Etter tradisjonen skal Harald Hårfagre (ca. 850–933) ha fullført samlingen av mesteparten av Norge til ett rike ved slaget i Hafrsfjord. Ifølge sagaen flyktet de siste motstanderne opp til bygdeborgen på Ytraberget ved slagets slutt. Det skal ha vært agderkongen Kjøtve den rike som søkte tilflukt før han rømte videre nedover Jæren. 

En bautastein med Kong Olavs signatur ble reist på toppen av Ytraberget ved 1100-årsjubiléet til slaget i Hafrsfjord i 1972. Generelt kan Hafrsfjordområdet by på et mer skjermet sjøbasseng med muligheter for båtliv og brettseiling, et rikt fugleliv og Ytraberget kjent som et viktig historisk sted i Sola og for den frodige og varierte vegetasjonen.Ytraberget er avsatt som friområdet i kommuneplanen og er i Sola kommunes eiendom. 
Området har et svært rikt plante- og fugleliv og det er registrerte kulturminner der.
Det er gode bade- og fiskemuligheter ved Ytraberget.

## Blomster og berg
Torlaug Valvik laget på 50-tallet et herbarium der hun samlet rundt 200 ulike planter fra området. Jordsmonnet her er svært rikt på mineraler og kalk. Det gir grobunn for en ualminnelig rik flora. 
En geologistudent gjorde i 1980 studier på Ytraberget, og fant 21 ulike mineraler. Han konkluderte med at området er et eldorado for mineralsamlere.
Hvor mye av det biologiske artsmangforldet som er igjen, er det ingen som vet sikkert.

## Eksterne lenker
* Arkeologisk Museum i Stavanger om Ytraberget
* Sola Historielags heimeside
Hippolyt Kempf

**Hippolyt Kempf** (født 1965) er en sveitsisk tidligere kombinertløper. 
Han vant den individuelle gullmedaljen i OL 1988 i Calgary, og var med på det sveitsiske laget som tok sølvmedaljene i lagkonkurransen.

I OL 1994 på Lillehammer var han igjen delaktig i en sveitsisk lagmedalje, denne gang ble det bronse.

I tillegg har han sølvmedalje fra lagkonkurransen i VM 1989 i Lahtis.

## Referanser


## Eksterne lenker
*
Sturmgeschütz IV

**Sturmgeschütz IV (StuG IV)** var en tysk stormkanon brukt under siste del av andre verdenskrig.

I utgangspunktet var den helt lik *[[Sturmgeschütz III]]G*. Fabrikken som laget StuG III ble ødelagt av allierte bombeangrep, og siden Panzer III (som StuG III var basert på) og Panzer IV (Pz IV) hadde så mange felles komponenter, ble det besluttet at fabrikken som laget Pz IV også skulle lage StuG IV fram til fabrikken igjen ble operativ. StuG IV var således en StuG III på Pz IV-chassis.

Av StuG IV ble det fra 1943 til krigens slutt bygget 1139 eksemplarer.

## Tekniske data
Kilde

## Referanser
Fabrice Guy

**Fabrice Guy** (født 30. desember 1968) er en tidligere fransk kombinertløper.

Under OL 1992 på hjemmebane i Albertville vant han gull i kombinert. Seks år senere var han med på det franske laget som tok bronse i lagkonkurransen i OL i Nagano.

Han har også to medaljer fra verdensmesterskap: sølv i lagkonkurransen i VM 1991 i Val di Fiemme, og bronse individuelt fra VM 1997 i Trondheim.

## Referanser


## Eksterne lenker
*
Kjemperøyksopp

**Kjemperøyksopp** (*Langermannia gigantea*) er en røyksopp i familien Agaricaceae som hovedsakelig vokser i åpen mark. Den er den soppen i verden med de største fruktlegemene. De kan bli en meter i diameter eller mer. Den er spiselig så lenge den er ny. Den fins i Norge, særlig i syd.

## Eksterne lenker
* 
*
...And Justice for All

**...And Justice for All** kan vise til:

* De siste fire ordene i Pledge of Allegiance – en troskapsed til landet USA og dets flagg
* ''…And Justice for All'' (film) – en film fra 1979 av Norman Jewison
* ''…And Justice for All'' (album) – studioalbum av Metallica
** «…And Justice for All» (sang) – spor på albumet med samme navn
* *[[And Justice for All]]* – en TV-dokumentar fra 1998 av Michael Moore
Dylan Macallister

**Dylan Macallister** (født 17. mai 1982) er en australsk fotballspiller. Han har siden vinteren 2004 spilt for den norske eliteserieklubben Brann, men 29. mars 2006 valgte Macallister å skrive under på treårskontrakt med fotballklubben Lyn. Den 193&nbsp;cm høye angrepsspilleren fikk dermed med seg totalt 12 mål på 45 kamper for Brann.

Macallister startet sin profesjonelle karriere i den australske klubben Olympic Sharks, der han like godt scoret i debutkampen i 1999. Etter å ha scoret ti mål på 35 kamper i løpet av tre sesonger, byttet han klubb til Northern Spirit i 2002. Her klarte han seg såpass brukbart at han ble hentet av den sveitsiske klubben Aarau men dagen etter at han hadde suksess ombestemte han seg og brøt kontrakten. Etter å ha spilt nok en sesong i Northern Spirit, kom han til Brann på prøvespill i januar 2004 og klarte seg såpass bra at han fikk kontrakt.

Allerede i Branns første hjemmekamp i 2004-sesongen markerte Macallister seg da han scoret to mål mot Molde. Han slet imidlertid med å følge opp den gode starten på Brann-karrieren i tillegg til at han hadde problemer med skader og lave blodverdier. Han klarte derfor ikke å etablere seg på Brann-laget igjen før høsten 2005 i Bengt Sæternes' skadefravær.

Macallister har spilt for aldersbestemte landslag i Australia og var toppscorer for sitt landslag da de kvalifiserte seg til OL i Athen. Likevel ble han ikke funnet god nok for troppen. Han har én kamp for Australias herrelandslag i fotball.

Macallisters kone er norsk og han ønsket derfor i 2011 å returnere til Norge og Bergen og var aktuell for Løv-Ham. Dette ble det imidlertid ikke noe av på grunn av at det ikke ville være mulig å få signert papirene i Norge før overgangsvinduet stengte.

## Karriere som spiller
(*Sist oppdatert [[21. februar]] [[2011]]*)

## Referanser


## Eksterne lenker
* 
* Profil på lynfotball.net
Gaston Thorn

**Gaston Egmond Thorn** (1928–2007) var en jurist og politiker fra Luxembourg, tidligere statsminister og president i Europakommisjonen fra 1981 til 1985.

## Liv og virke
Thorn var medlem av Europaparlamentet fra 1959 til 1969, og leder av det (liberale) Demokratiske partiet fra 1961. Han var utenriksminister i Luxembourg fra 1969 til 1980, statsminister fra 1974 til 1979 og finansminister fra 1977 til 1980. 

I 1980 ble han valgt til leder av Europakommisjonen, og han overtok offisielt etter Roy Jenkins 12. januar 1981. Han ble regnet som nær den franske presidenten Valéry Giscard d'Estaing, og generelt som en forsvarer av franske interesser i europeisk politikk. Selv om Thorn ikke blir regnet blant de sterkeste presidentene av Europakommisjonen, ble institusjonen mektigere også i hans presidentperiode, og han var med på å legge grunnlaget for den kraftige ekspansjonen og relanseringen som kom med etterfølgeren Jacques Delors.

Thorn gikk inn næringslivet etter å ha forlatt stillingen som Europakommisjonens president i 1985, men var også siden i europeisk og internasjonal politikk.

## Referanser


## Eksterne lenker
* 
*
Edward Thorndike

**Edward Lee Thorndike** (født 31. august 1874, død 9. august 1949) var en amerikansk psykolog og pionér innen forskning innen læringsprosesser.

Blant Thorndikes mest kjente bidrag er hans forskning om hvordan katter kommer seg ut av «problembokser». Denne forskningen var et viktig grunnlag for Thorndikes formulering av «effektloven», «The Law of Effect». I formuleringen fra før 1930 beskriver effektloven hvordan forbindelsen mellom en stimulus og en respons styrkes eller svekkes, avhengig av responsens konsekvenser. Hvis responsen følges av en tilfredsstillende tilstand vil forbindelsen mellom stimulus og respons bli styrket, sier loven. Hvis responsen følges av en ubehagelig tilstand, blir den svekket. Etter 1930 reviderte Thorndike dette synet, og hevdet nå at belønning styrker en forbindelse, mens straff ikke påvirker den (se Hergenhahn, 1982).

## Forskning
Thorndikes forskning med problembokser kom i gang fordi han var misfornøyd med teorier som henviser til hypotetiske hendelser, som for eksempel «innsikt», som forklaring på problemløsing:
"In the first place, most of the books do not give us a psychology, but rather a eulogy of animals. They have all been about animal intelligence, never about animal stupidity." (Animal Intelligence, 1911).

Ved å måle tiden kattene brukte for å komme seg ut hver gang de var boksene og fremstille disse i kurver, fikk Thorndike det han kalte «læringskurver». Han hevdet at hvis kattene fikk innsikt, ville tiden de brukte for å komme seg ut, brått bli kortere (noe som ville synes i læringskurvene). Men hvis de brukte en «prøve og feile»-metode, ville tiden gradvis bli kortere. Han fant at kattene konsekvent viste en gradvis læring. Thorndikes forskning inspirerte blant andre behavioristen John B. Watson (men Thorndike var selv ikke behaviorist). 

Thorndike introduserte begrepet “assosiasjon”. Han mente at forbindelsen mellom boksen og kattenes atferd ble «styrket» hver gang de kom seg ut. En sterk videreutvikling av disse teoriene finner man igjen i arbeidet til B.F. Skinner og hans formulering operant betinging.

## Referanser


## Kilder
* Hergenhahn, B. R. (1982). *An introduction to theories of learning.* Englewood Cliffs, NJ: Prentice-Hall.

## Se også
* Behaviorisme
* Operant betinging
François-Xavier Ortoli

**François-Xavier Ortoli** (født 16. februar 1925 i Ajaccio på Korsika, død 30. november 2007) var en fransk politiker og forretningsmann.  Han var president for Europakommisjonen mellom 1973 og 1977, og var sjef for Marceau Investissements og Total.

Hans far var koloniembetsmann i Indokina. Han gikk på gymnas i Hanoi og studerte der også jus. I Frankrike gikk han på ENA.

## Referanser
Metallica (album)

***Metallica***, også kjent som ***The Black Album***, er det femte studioalbumet til den amerikanske rockegruppen Metallica. Albumet ga bandet Metallica et internasjonalt gjennombrudd etter utgivelsen i 1991. Langspilleren markerte begynnelsen på et lengre samarbeid med den kanadiske produsenten Bob Rock, som bidro med betraktelige soniske nyvinninger sammenliknet med lydproduksjonen på Metallicas tidligere albumkatalog. Til tross for samarbeidsproblemer og tilpasningsvansker mellom band og produsent i innspillingsperioden, har samtlige av bandets medlemmer i ettertid av utgivelsen anerkjent Rocks rolle som katalysator for Metallicas orientering mot uutforskede områder av bandets musikalske potensial. «Metallica» inneholdt en rekke av bandets mest kjente singler, «Enter Sandman», «Nothing Else Matters», «The Unforgiven» og «Sad But True», som bidro sterkt til å at bandet ble oppdaget av et nytt og større publikum som også favnet lyttere utenfor heavy metal-miljøene.

Albumets design er noe spesielt. Forsiden er blank svart, med et slangemotiv og bandets logo, begge deler i matt svart og derfor vanskelig å skille fra bakgrunnen med mindre lyset faller i en bestemt vinkel. Det er på grunn av dette at albumet har får kallenavnet «*The Black Album*» (Det svarte albumet).

## Sporliste
#«Enter Sandman» 5:29 (Hetfield, Ulrich, Hammett)
#«Sad But True» 5:24 (Hetfield, Ulrich)
#«Holier Than Thou» 3:47 (Hetfield, Ulrich)
#«The Unforgiven» 6:26 (Hetfield, Ulrich, Hammett)
#«Wherever I May Roam» 6:42 (Hetfield, Ulrich)
#«Don't Tread on Me» 3:59 (Hetfield, Ulrich)
#«Through the Never» 4:01 (Hetfield, Ulrich, Hammett)
#«Nothing Else Matters» 6:29 (Hetfield, Ulrich)
#«Of Wolf and Man» 4:16 (Hetfield, Ulrich, Hammett)
#«The God That Failed» 5:05 (Hetfield, Ulrich)
#«My Friend of Misery» 6:47 (Hetfield, Ulrich, Newsted)
#«The Struggle Within» 3:51 (Hetfield, Ulrich)

## Salgstall og listeplasseringer
### Album

### Singler

### Salgstall

## Referanser


## Eksterne lenker
*
Roy Jenkins

**Roy Harris Jenkins** (født 11. november 1920 i Abersychan i Monmouthshire i Wales, død 5. januar 2003 i East Hendred i Oxfordshire i England) var en britisk sosialdemokratisk politiker og president i Europakommisjonen fra 1977 til 1981. I Jenkins' presidentperiode ble det europeiske monetære system (1979), med regne- og valutaenheten ECU, euroens forløper, innført.  Jenkins var i 1981 med på å danne det kortvarige sosialdemokratiske partiet, da han sammen med Shirley Williams, David Owen og Bill Rodgers forlot Labour på grunn av partiets kraftige venstredreining. Roy Jenkins ble i 1972 tildelt Karlsprisen.

## Liv og virke
### Bakgrunn
Roy Jenkins var sønn av en funksjonær for National Union of Mineworkers (NUM) som også var medlem av underhuset. Han fikk grunnutdannelse ved *Abersychan County School*, og deretter i politologi og økonomi ved Balliol College i Oxford. Han gjorde militærtjeneste ved Royal Artillery og ved Bletchley Park.

### Politiker
Jenkins var et ledende medlem av Labourpartiet og var medlem av underhuset 1948-1987. Han var med i flere Labourregjeringer, blant annet som innenriksminister 1965-1967 og 1974-1976 samt finansminister 1967-1970. Fra 1977 til 1981 var han ordfører i den europeiske kommisjon, *[[Jenkinskommisjonen]]*. 

Jenkins var nestleder for Labourpartiet 1970-1972. Denne post forlot han etter uenighet med partileder Harold Wilson angående landets tilslutning til Det europeiske fellesskap. 

I 1982 var Jenkins en av de fire kjente Labourpolitikere som dannet det nye partiet Social Democratic Party (SDP). I valgkampen i 1983 var han statsministerkandidat for alliansen mellom SDP og Liberal Party. 

Jenkins ble adlet i 1987 som *Lord Jenkins of Hillhead*, og satt i 1988-1997 i overhuset, der han var leder for liberaldemokratene, det parti som ble dannet ved sammenslåing av SDP og Liberal Party, til 1997. 

Han var også forfatter av fremfor alt historiske biografier, blant annet om William Ewart Gladstone og Winston Churchill. 

Jenkins døde før han rakk å fullføre sin tjueførste bok *[[Franklin Delano Roosevelt (bok)|Franklin Delano Roosevelt]]*. Richard Neustadt skrev størstedelen av det sista kapittelet om Franklin D. Roosevelts død, og boken utkom posthumt allerede i 2003.

## Referanser


## Eksterne lenker
* 
*
Fordøyelse

**Fordøyelse** er en kjemisk prosess der organismer bryter ned komplekse næringsemner til enklere substanser som de kan absorbere og utnytte i stoffskiftet. Det skilles mellom *intracellulær fordøyelse*, som foregår inne i enkeltceller, og *ekstracellulær fordøyelse*, som foregår utenfor cellene (i hovedsak i fordøyelseskanalen, som hos dyr utgjør størsteparten av fordøyelsessystemet).

Fordøyelsesprosessen består alltid av inntak, nyttiggjøring (selve fordøyelsen) og utstøting av rester.

## Intracellulær fordøyelse
Intracellulær fordøyelse er fordøyelse som foregår inne i enkeltceller, eksempelvis hos blåskjell i tillegg til den ekstracellulær fordøyelsen som skjer i magsekken og har en sentral fordøyelseskjertel der hovedsakelig proteinfordøyelsen skjer. Avfall returneres til magesekken, der ekstracellulær fordøyelse skjer.

## Ekstracellulær fordøyelse
Ekstracellulær fordøyelse skjer i fordøyelsesorganer. Hos mennesker starter den med inntaket av næringsstoffer i munnhulen, mens nyttiggjøring av visse væsker, salter og K-vitaminer avsluttes i tykktarmen. Utstøting av rester skjer via endetarmen.

## Se også
* Fordøyelsessystemet

## Eksterne lenker
*